O cisternă GPL a rămas blocată într-una dintre porțile de gabarit ale Pasajului Unirii din Capitală
O cisternă încărcată cu GPL s-a oprit vineri noapte într-una dintre porțile de gabarit ale Pasajului Unirii din Capitală, șoferul vehiculului ignorând indicatoarele care interzic circulația prin tuneluri pentru mașinile care transportă materiale inflamabile și a celor care depășesc înălțimea de 3,5 metri. În urma incidentului, au fost avariate atât cisterna, cât și sistemul de afișaj și semafoarele de avertizare montate pe poarta de gabarit. Primarul Sectorului 4, Daniel Băluță, anunță că va face plângere penală pentru tentativă de omor.